**PROCEDURA DE TRANZACŢIONARE A GAZELOR NATURALE**

**PRIN INTERMEDIUL PLATFORMEI DE TRANZACŢIONARE ELECTRONICĂ DEŢINUTĂ ŞI ADMINISTRATĂ DE BURSA ROMÂNĂ DE MĂRFURI**

**CAP. I PRECIZĂRI GENERALE**

**Art. 1** Prezentaprocedurăstabileşte instrucţiunile cu privire la accesul, participarea, organizarea şi administrarea tranzacţiilor comerciale cu gaze naturale în aplicaţia electronică STEG (Sistemul de Tranzacţionare Electronică Gaze Naturale) deţinută şi administrată de Bursa Română de Mărfuri (BRM) – Romanian Commodities Exchange S.A.

**Art. 2** Prin implementarea aplicaţiei (platformei) electronice STEG, Bursa Română de Mărfuri S.A. intenţionează să pună la dispoziţia participanţilor la piaţa gazelor naturale un instrument de facilitare a tranzacţiilor comerciale, un serviciu îmbunătăţit, care să asigure accesul rapid şi transparent la sursele de gaze naturale şi un mediu concurenţial variat şi stabil.

**Art. 3**  Prezenta Procedură respectă dispoziţiile Legii energiei electrice şi a gazelor naturale, nr. 123/2012, cu modificările şi completările ulterioare, ale Regulilor generale privind piaţa centralizată de gaze naturale, aprobate prin Ordinul Preşedintelui ANRE nr. 50/2013, cu modificările ulterioare şi ale Regulamentului privind cadrul organizat de tranzacţionare pe pieţele centralizate de gaze naturale administrate de Bursa Română de Mărfuri – Romanian Commodities Exchange S.A., aprobat prin Ordinul Preşedintelui ANRE nr. 51/2013, cu modificările și completările ulterioare.

**Art. 4** Prezenta procedură, postată pe site-ul Bursei Române de Mărfuri este opozabilă operatorilor economici - titulari de licenţă de furnizare în sectorul gazelor naturale - interesaţi să cumpere/vândă gaze naturale pe piaţa angro, Operatorului Sistemului Naţional de Transport, precum şi Bursei Române de Mărfuri, în calitate de operator licenţiat în administrarea pieţelor centralizate de gaze naturale.

**Art. 5** Pentru participarea la tranzacţionare pe platforma electronică STEG, operatorii economici nu vor constitui garanţii bursiere.

**CAP. II DESCRIEREA PROCESULUI DE TRANZACŢIONARE**

**Art. 6** Procesul de tranzacţionare electronică în STEG conţine etape ce presupun înregistrarea ca participant la piaţa centralizată şi introducerea ordinelor în sistem, consultarea registrului de participanţi, accesarea şi selectarea punctelor de intrare în Sistemul Naţional de Transport (SNT). Descrierea fiecărei etape este prezentată în Anexa nr. 1 la prezenta procedură.

**Art. 7** Introducerea unui ordin în sistem se poate face după validarea plăţii tarifului de înscriere, care se percepe la înregistrarea participanților pe piața centralizată.

**Art. 8** Participantul consultă  registrul  participanţilor şi are facilitatea de a-şi selecta, pe propria răspundere, grupul de membri cu care doreşte să tranzacţioneze şi, ulterior, să încheie contracte de vânzare – cumpărare gaze naturale.

Operatorul pieţelor centralizate nu este responsabil, în niciun fel, pentru eventualele consecinţe rezultate din utilizarea acestei opţiuni.

Grupul este întreţinut de participant şi va trebui să conţină cel puţin patru membri.

Participantul/participanții cu care nu se doreşte tranzacţionarea vor fi notificați de către BRM.

**Art. 9** Participantul va autoriza un utilizator (broker) care îl va reprezenta, acesta având dreptul de a introduce şi întreţine ordine în sistem, de a actualiza “Whitelist”-ul şi de a accesa rapoartele proprii cu privire la activitatea sa în sistem.

**Art. 10** La fiecare conectare în sistem, broker-ul va fi atenţionat asupra înscrierii de noi participanţi la sistem.

**Art. 11** În vederea conformării cu reglementările din sectorul gazelor naturale, participantul care lansează un ordin de vânzare trebuie să indice punctele de intrare în Sistemul National de Transport (SNT) în care pune la dispoziţie volumele de gaze naturale destinate comercializării pe platforma electronică STEG. Pentru aceasta, participantul va efectua o selecţie din lista punctelor de intrare în SNT. Lista este conformă cu cea publicată pe site-ul S.N.T.G.N.Transgaz SA şi va fi actualizată ori de cate ori este cazul.

**Art. 12** Părţile în tranzacţie pot conveni încheierea unui contract diferit de cel prevăzut în Anexa nr. 2 la prezenta procedură, sub condiţia respectării preţului, cantităţii şi a intervalului de timp aferente activului tranzacţionat. În cazul în care părţile nu convin asupra încheierii unui alt contract, Contractul de vânzare-cumpărare gaze naturale ce va fi utilizat în mod obligatoriu este cel prevăzut în Anexa nr. 2 la prezenta procedură. Părţile în tranzacţie au obligaţia semnării contractului agreat sau a celui prevăzut în Anexa nr. 2 la prezenta procedură, după caz, înaintea începerii perioadei de livrare a gazelor naturale.

**CAP. III ACCESUL LA TRANZACŢIONARE. TRANZACŢIONAREA ŞI MODALITĂŢI DE REALIZARE A TRANZACŢIONARII. FINALIZAREA TRANZACŢIILOR**

**CAP. III.I ACCESUL LA TRANZACŢIONARE**

**Art. 13** Accesul laşedinţele de tranzacţionare desfăşurate pe platforma electronică STEG se face în baza unui cont alocat fiecărui participant, după semnarea Contractului de membru afiliat al BRM, a Convenţiei de participare în ringul contractelor bilaterale de gaze naturale şi după efectuarea plăţii tarifului de înscriere anual (lei/participant/an), instituit în baza deciziei Consiliului de administraţie al BRM şi publicat pe site-ul societăţii.

**Art. 14** Accesul înSTEG se face de la consola utilizatorului, participantul introducând “username”-ul şi parola alocate de administratorul platformei electronice.

**Art. 15** În scopul securizării datelor şi informaţiilor participanţilor, administratorul sistemului poate asigna fiecărui participant un certificat digital.

**Art. 16** La solicitarea sa, participantul poate avea utilizatori cu drept de operare (brokerii) și utilizatori cu drept exclusiv de vizualizare a ordinelor din piaţa şi a tranzacţiilor participantului.

**CAP. III.II TRANZACŢIONAREA ŞI MODALITĂŢI DE REALIZARE A TRANZACŢIONĂRII**

**Art. 17** Introducerea unui ordin de tranzacţionare presupune completarea următoarelor date:

* provenienţa gazelor naturale supuse comercializării;
* sensul (vânzare sau cumpărare);
* cantitatea, exprimată în MWh;
* pentru ordinele de vânzare, specificaţia Tranzacţionare “Total unitrade”/Tranzacţionare “Total multitrade”;
* pentru ordinele de vânzare, punctele de intrare în SNT în care se va efectua livrarea;
* preţul, exprimat în lei/MWh, fără tarife de servicii, fără TVA, fără alte taxe, fără accize şi fără alte impozite;
* perioada de livrare.

**Art. 18** Din considerente legate de termenul de notificare a operatorului SNT, un ordin nu poate fi introdus în piaţă decât cu respectarea intervalului limită dintre prima zi de livrare şi data introducerii ordinului. Acest interval este parametrizabil, fiind întreţinut de operatorul pieţelor centralizate. BRM va înştiinţa participanţii ori de cate ori intervalul va fi modificat.

**Art. 19** Pe baza parametrului interval limită dintre prima zi de livrare și data introducerii ordinului va fi validată prima zi a perioadei de livrare din ordin, precum şi migrarea unui ordin introdus într-o zi anterioară în ședinta de tranzacționare curentă**.**

**Art. 20** Şedinţa de tranzacţionare se desfăşoară în intervalul orar stabilit de BRM şi comunicat participanţilor, iar operaţiile permise sunt introducerea şi întreţinerea ordinelor şi confirmarea tranzacţiei de către broker în situaţia ordinelor de vânzare care au asociată specificaţia “Total multitrade”, precum și actualizarea punctelor de livrare.

**Art. 21** Tranzacţionarea se poate realiza în două moduri:

- automat, atunci când ordinul de vânzare şi cel de cumpărare au acelaşi interval de livrare, aceeaşi cantitate şi preţul ordinului de vânzare este mai mic sau egal cu cel al ordinului de cumpărare; atunci când preţul ordinului de vânzare este strict mai mic decât preţul celui de cumpărare, preţul tranzacţiei va fi preţul ordinului care, în urma introducerii/modificării, a declanşat tranzacţia;

- manual, atunci când realizarea ei ţine de acceptarea de către vânzător a unui preţ mai mic decât cel menţionat în propriul ordin sau de acordul vânzătorului privind efectuarea de două sau mai multe tranzacţii pentru tranzacţionarea întregii cantităţi din propriul ordin, egal distribuită pe zile; vânzătorul este interogat asupra acceptării efectuării a două sau mai multe tranzacţii doar în situaţia în care a asociat ordinului specificaţia tranzacţie “Total multitrade”.

**Art. 22** Procedura de tranzacţionare STEG ţine cont de următoarea ordine de prioritate a criteriilor de selecţie a ordinelor de sens contrar:

- intervalul de tranzacţionare;

- cantitatea tranzacţionată;

- preţul tranzacţiei.

**Art. 23** În situaţia în care două sau mai multe ordine având acelaşi sens sunt identice ca perioadă de livrare ele vor face obiectul tranzacţionării, respectiv propunerii de tranzacţionare, începând cu preţul cel mai bun, iar în situaţia în care şi preţurile sunt egale, începând cu ordinul cel mai vechi introdus/actualizat la preţul respectiv.

**Art. 24** În situaţia ordinelor de vânzare care au asociată specificaţia “Total multitrade” pot fi propuse următoarele combinaţii de ordine de cumpărare în scopul efectuării de tranzacţii:

- tranzacţionarea cu un singur ordin de cumpărare, dar care are un preţ mai mic decât preţul ordinului de vânzare;

- tranzacţionarea cu două sau mai multe ordine care acoperă întreaga perioadă de livrare a ordinului de vânzare, întreaga cantitate a ordinului de vânzare distribuită egal pe fiecare zi a perioadei de livrare;

- în situaţia anterioară se va face o menţiune privind valoarea totală a ordinelor de cumpărare raportată la valoarea totală de tranzacţionare a ordinului de vânzare.

 **CAP. III.III FINALIZAREA TRANZACŢIONĂRII**

**Art. 25** În cazul în care este posibilă efectuarea tranzacţiei cu combinaţii de ordine, decizia de a efectua sau nu tranzacţia rămâne la latitudinea broker-ului care a introdus ordinul de vânzare cu specificaţia “Total multitrade”.

**Art. 26** În urma finalizării unei tranzacţii, sistemul notifică părţile în tranzacţie, raportul pus la dispoziţia participanţilor conţinând următoarele informaţii:

- denumirea părţilor;

- data la care a avut loc şedinţa de tranzacţionare;

- cantitatea tranzacţionată;

- preţul de tranzacţionare;

- perioada de livrare;

- punctele de livrare în SNT.

**Art. 261** Urmare a finalizării tranzacţiei, operatorul pieţei centralizate va aplica un comision de administrare (lei/1000 MWh) participanţilor - parte în tranzacţie, conform grilei instituite în baza deciziei Consiliului de administraţie al BRM şi publicată pe site-ul societaţii.

Facturarea comisionului perceput se va face după încheierea lunii în care s-a înregistrat tranzacţia.

**Art. 27** Interfaţa de raportare a tranzacţiilor pentru brokeri conţine facilitatea de afişare a istoricului de tranzacţii sau şedinţe de tranzacţionare la care au participat, cu posibilitatea de filtrare după criterii precum perioada, tipul gazelor naturale, etc.

 **CAP. IV DISPOZIŢII FINALE ŞI PRECIZĂRI**

**Art. 28** Ordinele pot fi introduse şi gestionate în STEG de către brokeri în intervalul orar stabilit şi afişat de BRM pe site-ul specializat al aplicației.

**Art. 29** Publicarea datelor şi informaţiilor rezultate în urma tranzacţiilor efectuate în STEG se face în conformitate cu “Regulamentul privind Cadrul Organizat de Tranzacţionare pe Pieţele Centralizate de Gaze Naturale Administrate de Societatea Bursa Română de Mărfuri – Romanian Commodities Exchange S.A., aprobat prin Ordinul preşedintelui ANRE nr. 51/2013, cu modificările și completările ulterioare.

**Art. 30** Prezenta Procedură, precum şi orice modificări şi/sau completări ulterioare, aduse de operatorul pieţelor centralizate de gaze naturale, vor intra în vigoare numai după obţinerea avizului Autorităţii competente şi postarii pe site-ul BRM.

**Art. 31** Bursa Română de Mărfuri, în calitate de operator licenţiat, va transmite Autorităţii competente toate datele şi informaţiile pe care aceasta le solicită conform prevederilor legale, neputând fi opusă obligaţia de confidenţialitate.

**Art. 32** Accesarea platformei electronice de tranzacţionare gaze naturale (STEG) se face la adresa de internet **www.brmgn.ro.**

**Art. 33** Anexele nr. 1 şi 2 fac parte integrantă din prezenta procedură.

**Anexa nr. 1** la Procedura de tranzacţionare gaze naturale prin intermediul Platformei de Tranzacţionare Electronică deţinută și administrată de Bursa Română de Mărfuri SA

**PROCESUL DE TRANZACŢIONARE ELECTRONICĂ**

**-ETAPE-**

**I.** Logare utilizator (participant): introducere username și parolă alocate de *BRM.*

**II.** Consultare nomenclator participanţi şi definire “ My Whitelist”.

**III**. Accesare listă şi selectare puncte de livrare în Sistemul Naţional de Transport (SNT) în care se va efectua livrarea; selectarea punctelor de livrare este obligatorie numai pentru ordinele de vânzare.

**IV.** Introducere ordin în formatul prevăzut: perioada de livrare, cantitatea (în MWh), provenienţa gazelor naturale supuse comercializării, preţul (în lei/MWh), fără tarife de servicii, fără TVA, fără alte taxe, accize şi impozite; specificaţia Tranzactionare „Total unitrade”/ Tranzactionare” Total multitrade” pentru ordinele de vânzare.

**V.** Închidere sesiune (logout).

# Anexa nr. 2 la Procedura de tranzacţionare gaze naturale prin intermediul Platformei de Tranzacţionare Electronică deţinută şi administrată de Bursa Română de Mărfuri S.A.

# CONTRACT DE VANZARE – CUMPARARE GAZE NATURALE

# nr……………. din ……………..

# Între părţile contractante :

......................, cu sediul în ......., str. .......... nr. ........, judeţul/sectorul ..... cod poştal ......, telefon ......, fax ........, înregistrată la Oficiul registrului comerţului din ......... sub nr. .........., cod SIRUES ........, CUI .........,CIF...., având contul nr. ......., deschis la .........., reprezentată legal prin ............., deţinător al licenţei de furnizare a gazelor naturale nr. .........../.................................., având calitatea de **Vânzător**, pe de o parte,

şi

...................., cu sediul în ......., str. .......... nr. ........, judeţul/sectorul ..... cod poştal ......, telefon ......, fax ........, înregistrată la Oficiul registrului comerţului din ......... sub nr. .........., cod SIRUES ........, CUI ........., CIF ....., având contul nr. ......., deschis la .........., reprezentată legal prin ............., deţinător al licenţei de furnizare a gazelor naturale nr. .........../.................................., având calitatea de **Cumpărător**, pe de altă parte,

## denumite colectiv în cele ce urmează “Părţile” şi individual “Partea”, s-a încheiat prezentul contract, în conformitate cu rezultatul şedinţei de tranzacţionare din data de ……………........

## Terminologie

# Termenii utilizaţi în prezentul contract sunt definiţi în Anexa nr. 1 la prezentul Contract.

# CAP. I Obiectul Contractului

 **Art. 1** (1) Obiectul Contractului îl constituie vânzarea de către Vânzǎtor şi cumpărarea de către Cumpǎrǎtor a unei cantităţi de gaze naturale de ….....…….. MWh , de proveniență (*se va completa cu una din mențiunile: producţie internă curentă/înmagazinare, import curent/ înmagazinare*)...................... pe perioada ............-...................................., conform Raportului de tranzacţionare nr. ......../............, anexă la pezentul Contract.

# (2) Cantitatea contractată este considerată cantitate fermă şi generează obligaţii de predare/preluare pentru Părţile contractante.

# CAP. II Preţul Contractual

# Art. 2 Preţul gazelor naturale livrate în conditiile prezentului Contract este de …………… lei/MWh, conform Raportului de tranzacţionare nr........../.......... și nu conţine TVA, tarife de prestări servicii, alte taxe, acciză sau impozite, care vor fi achitate de Cumpărător conform reglementărilor legale în vigoare.

# CAP. III Condiţiile de Desfăşurare a Vânzării-Cumpărării

**Art. 3**  Cu minimum o zi lucrătoare înaintea începerii livrarilor, Vânzătorul va nominaliza la D.O.P.G.N. Bucureşti cantitatea de gaze naturale contractată, fără nicio altă formalitate suplimentară. O copie a acestui document se va transmite Cumpărătorului, pe fax.

**Art. 4** Vânzătorul îşi asumă obligaţia de a livra şi vinde Cumpărătorului Cantitatea contractată, iar Cumpărătorul de a o prelua și cumpăra, în condiţiile prezentului contract.

**Art. 5** (1) Obligaţia Vânzătorului de livrare a Cantității contractate se va realiza în Punctele de livrare prevăzute în Anexa nr. 2 la prezentul Contract, cu respectarea legislaţiei în vigoare.

(2) Vânzătorul se obligă să pună zilnic la dispoziţia Cumpărătorului o cantitate de gaze naturale reprezentând media aritmetică rezultată prin împărţirea cantităţii contractate la numărul de zile din perioada de livrare respectivă, dacă Părţile nu convin altfel.

(3) Obligaţia Vânzătorului de livrare a Cantităţii contractate în conformitate cu prevederile prezentului Contract se reduce în mod corespunzător dacă livrarea gazelor naturale a fost întreruptă sau limitată datorită:

a) existenţei unui caz de forţă majoră;

b) reducerii livrărilor la solicitarea OTS, potrivit legislaţiei în vigoare, în situaţii în care este periclitată siguranţa sistemului pentru livrări prin SNT;

c) reviziilor şi/sau reparaţiilor anunţate în scris de către OTS pentru SNT şi/sau de producători pentru sistemul de conducte din amonte;

d) culpei Cumpărătorului;

e) oricărei alte situații prevăzute de lege.

(4) Obligaţia Cumpărătorului de preluare a Cantităţii contractate în conformitate cu prevederile prezentului Contract se reduce în mod corespunzător dacă livrarea gazelor naturale a fost întreruptă sau limitată datorită:

a) existenţei unui caz de forţă majoră;

b) culpei Vânzătorului;

c) reducerii livrărilor la solicitarea OTS, potrivit legislaţiei în vigoare, în situaţii în care este periclitată siguranţa sistemului pentru livrări prin SNT. Sunt exceptate situaţiile datorate dezechilibrelor surse/consumuri induse de alţi utilizatori ai sistemelor de transport/ distribuţie;

d) reducerii livrărilor la solicitarea Vânzătorului, în situaţii în care este periclitată siguranţa sistemului de conducte din amonte;

e) reviziilor şi/sau reparaţiilor anunţate în scris de către OTS pentru SNT şi/sau de producători pentru sistemul de conducte din amonte;

f) oricărei alte situații prevăzute de lege.

**CAP. IV Predarea/Preluarea Gazelor Naturale; Măsurarea Gazelor Naturale**

**Art. 6** (1) Predarea/preluarea gazelor naturale se face la Punctele de Livrare stabilite conform Anexei nr. 2 la prezentul Contract, pe bază de proces verbal de predare-preluare.

(2) Procesul verbal de predare/preluare indicat la alin. (1) se va întocmi în termen de maximum 15 (cincisprezece) zile lucrătoare de la sfârşitul perioadei de livrare şi va conţine următoarele:

a) cantitatea de gaze naturale predată/preluată, exprimată atât în unităţi de energie, cât şi în unităţi volumetrice, conform celor rezultate din structura livrărilor de gaze naturale stabilită de către DOPGN Bucureşti;

b) Punctul de Livrare;

c) Cumpărătorul;

d) Vânzătorul

Acest proces verbal și amendamentele sale (dacă există), va fi formulat în scris și transmis prin fax la data întocmirii, producând efecte juridice numai după semnarea sa de către Părţi.

(3) Punctul de Livrare este locul unde proprietatea asupra gazelor naturale trece de la Vânzător la Cumpărător.

(4) Cheltuielile ocazionate de predarea/preluarea gazelor naturale în Punctele de livrare vor fi suportate conform prevederilor legislaţiei în vigoare, după cum urmează:

a) Vânzătorul consimte să suporte plata tuturor costurilor, fără a se limita la impozite, taxe sau tarife impuse de orice autoritate guvernamentală asupra sau în legătură cu gazele naturale înainte de sau în momentul livrării acestora către Cumpărător în Punctele de Livrare.

b) Cumpărătorul consimte să suporte plata tuturor costurilor, fără a se limita la impozite, taxe sau tarife impuse de orice autoritate guvernamentală asupra sau în legătură cu gazele naturale după preluarea acestora de către Cumpărător în Punctele de livrare, inclusiv pentru accizele aferente gazelor naturale cumpărate, în baza „Declarației de acciză” completată de către Cumpărător în conformitate cu modelul din Anexa nr. 3 la prezentul Contract.

**Art. 7** (1)Măsurarea cantităţii de gaze naturale contractate se face cu respectarea prevederilor Regulamentului de măsurare a cantităţilor de gaze naturale tranzacţionate în România, aprobat prin Ordinul preşedintelui ANRE nr. 62/2008, cu modificările ulterioare, şi, după caz, a Condiţiilor Tehnice prevăzute în anexa nr. 9 la Codul Reţelei pentru Sistemul Naţional de Transport al Gazelor Naturale (SNT), aprobat prin Ordinul presedintelui ANRE nr. 16/2013, cu modificările şi completările ulterioare, denumit în continuare Codul reţelei.

(2) Determinarea cantităţii de gaze naturale în Punctele de Livrare prevăzute în Anexa nr. 2 la prezentul Contract se face conform reglementărilor în vigoare.

(3) Măsurarea şi determinarea cantităţii de gaze naturale poate fi contestată justificat de către partea interesată; în acest caz se va proceda conform prevederilor legislaţiei în vigoare.

(4) Cantităţile de gaze naturale tranzacţionate având ca bază legală prezentul contract trebuie să fie confirmate de părţi, potrivit prevederilor Codului reţelei referitoare la valorile măsurate ale cantităţilor de gaze naturale şi comunicarea acestora.

(5) Gazele naturale livrate în baza prezentului Contract vor îndeplini condiţiile de calitate prevăzute în reglementările în vigoare.

**CAP. V Perioada de Valabilitate a Contractului**

**Art. 8** (1) Perioada de valabilitate a prezentului Contract va începe la data de .......................... ora ......... şi va înceta la data de ......................... ora .........,

 (2) La expirarea Perioadei de Valabilitate, Părţile nu vor mai fi ţinute de termenii şi condiţiile prezentului Contract, decât în măsura necesară pentru punerea în executare a drepturilor şi obligaţiilor Părţilor, aşa cum iau naştere din prezentul Contract înainte de sfârşitul perioadei de valabilitate.

**CAP. VI Facturarea și Condiţiile de Plată**

**Art. 9** (1) – În baza Procesului-verbal de predare-primire întocmit în conformitate cu prevederile art. 6 alin. (2), Vanzatorul va emite o factura fiscală, care va fi transmisă Cumpărătorului în termen de minimum 1(una) zi lucrătoare de la data semnării procesului-verbal de predare-primire de către ambele părți, în copie - prin fax şi în original - prin curier, cu confirmare de primire.

(2) Obligaţia de declarare şi plată a accizei către Bugetul Consolidat al Statului pentru gazele naturale achiziţionate aparţine Cumpărătorului. În vederea emiterii facturii fără accize, Cumpărătorul va completa o declaraţie pe propria răspundere, potrivit modelului din Anexa 3 la prezentul contract. Aceasta va fi transmisă Vânzătorului până cel târziu în ziua anterioară termenului de emitere a facturii fiscale, potrivit prevederilor prezentului contract.

**Art. 10** (1) Plata contravalorii gazelor naturale contractate se va face în termen de 5 (cinci) zile lucrătoare de la data comunicării facturii de către Vânzător.

(2) Plata gazelor naturale contractate se realizează prin ordin de plată sau orice instrument legal de plată convenit de părţi.

**Art. 11** (1) În cazul în care o sumă facturată de către Vânzător este contestată integral sau în parte de Cumpărător, acesta va înainta o *Notă explicativă* Vânzătorului, cuprinzând obiecţiile sale, în termen de 3 (trei) zile lucrătoare de la data comunicării facturii, prin fax sau poştă electronică, cu semnătură electronică extinsă, şi va plăti suma rămasă necontestată până la termenul limită de plată, conform art. 12.

(2) Obiecţiile Cumpărătorului privind valorile facturate prezentate în nota explicativă se vor concilia între părţi în termen de 3 (trei) zile lucrătoare de la data primiri pretenţiilor formulate de către Cumpărător.

(3) Pentru sumele contestate, dar stabilite ulterior pe cale amiabilă sau prin hotărâre judecătorească definitivă, sume ce urmează a fi datorate de Cumpărător, acesta va plăti, pe lângă suma datorată, o dobândă penalizatoare calculată conform prevederilor art. 13.

(4) În cazul în care în urma contestaţiei s-a stabilit reducerea valorilor facturate, Cumpărătorului i se restituie eventualele sume şi dobânzi penalizatoare aferente calculate potrivit art.13, deja plătite, corespunzătoare reducerii respective.

**Art. 12** Factura se consideră achitată de către Cumpărător la data înregistrării plăţii în contul bancar al Vânzătorului.

**Art. 13** Neachitarea din culpă, total sau parţial, a facturii de către Cumpărător, conform termenului limită de plată prevăzut la art. 10 alin. (1), atrage după sine următoarele:

a) dobânzi penalizatoare, care se calculează pentru fiecare zi de întârziere, începând cu ziua imediat următoare termenului de scadenţă şi până la data achitării integrale a debitului principal, inclusiv ziua plăţii;

b) nivelul dobânzilor penalizatoare este egal cu nivelul dobânzii de întârziere datorate pentru neplata la termen a obligaţiilor către bugetul de stat, pentru fiecare zi de întârziere;

c) executarea garanţiilor prezentate de către Cumpărător în conformitate cu prevederile art. 14, numai pentru sumele datorate şi neplătite şi a dobânzilor penalizatoare aferente.

**CAP. VII Garanţii**

**Art. 14**. (1) Părţile îşi vor prezenta reciproc un instrument financiar de garantare a propriilor obligaţii, în valoare de 100% din valoarea gazelor naturale care fac obiectul prezentului Contract.

(2) Garanţia prevăzută la alin. (1) este destinată îndeplinirii obligaţiilor contractuale ale Părţilor, la adăpostul unor evenimente viitoare neprevăzute, care ar putea sa îi aducă pe Vânzător / Cumpărător în incapacitatea de a livra gazele naturale contractate/în incapacitate de plată.

(3) Instrumentul financiar de garantare se va prezenta cu cel puţin 2 (două) zile lucrătoare înainte de începerea livrărilor de gaze naturale şi reprezintă condiţia de intrare efectivă în vigoare a Contractului.

(4) Garantarea obligațiilor se poate face prin scrisoare de garanţie bancară, a cărei valabilitate va expira la împlinirea unui termen de 15 zile calendaristice, socotit de la data exigibilităţii ultimei obligaţii legale de plată.

(5) Parţile pot conveni si asupra altor instrumente de garantare, cu respectarea legislaţiei în vigoare.

**CAP. VIII Obligaţii şi Drepturi**

**Art. 15** Vânzătorul are următoarele obligaţii:

a) să deţină şi să menţină în vigoare, pe toata durata contractului, licenţa de furnizare a gazelor naturale şi să respecte Condiţiile de valabilitate asociate acesteia;

b) să asigure livrarea către Cumpărător a cantităţii contractate, în termenii şi condiţiile prezentului Contract;

c) să returneze Cumpărătorului garanţia prevazută la art. 14 în termen de 1 (una) zi financiară din momentul achitării tuturor obligaţiilor contractuale, în cazul în care contractul a încetat;

d) sa plătească Cumpărătorului, în caz de reziliere din culpa Vânzătorului, contravaloarea gazelor naturale contractate și nelivrate;

e) să factureze cantitatea de gaze naturale livrată şi dobânzile penalizatoare - atunci când este cazul- şi să-i transmită factura Cumpărătorului în termenii şi condiţiile prezentului contract;

f) să asigure parametrii specifici ai gazelor naturale livrate, în conformitate cu prevederile legale în vigoare;

g) să constituie garanţia de bună execuţie conform prevederilor art. 14 din prezentul Contract.

**Art. 16** Vânzătorul are următoarele drepturi:

a) să încaseze contravaloarea gazelor naturale vândute în baza prezentului Contract;

b) să sisteze livrările de gaze naturale Cumpărătorului, cu respectarea procedurii prevăzute în art. 22 şi să-i execute garanţia de bună execuție ca urmare a neplăţii facturii şi a dobânzilor penalizatoare calculate în condiţiile art. 13.

**Art. 17** Cumpărătorul are următoarele obligaţii:

a) să deţină şi să menţină în vigoare, pe toată durata contractului, licenţa de furnizare a gazelor naturale şi să respecte prevederile acesteia;

b) să achite facturile pentru cantitatea de gaze naturale contractată şi dobânzile penalizatoare datorate, în conformitate cu prevederile prezentului Contract;

c) să plătească Vânzătorului, în caz de reziliere din vina Cumpărătorului, contravaloarea gazelor naturale contractate și nepreluate;

d) să returneze Vânzătorului garanția de bună execuţie în termen de 1 (una) zi financiară din momentul în care contractul a încetat;

e) să constituie garanţia de bună execuție în condiţiile prevăzute la art. 14 din prezentul Contract.

**Art. 18** Cumpărătorul are următoarele drepturi:

a) să preia cantitatea contractată, în conformitate cu prevederile prezentului Contract;

b) să execute garanţia de bună execuţie pentru gazele naturale nelivrate de Vânzator conform prevederilor contractuale;

c) să pretindă daune Vânzătorului în cazul limitărilor sau întreruperilor în livrarea gazelor naturale, în alte situaţii decât cele permise în prezentul Contract sau de legea aplicabilă, cauzate din culpa dovedită a acestuia.

**Art. 19** (1) Părţile se obligă una faţă de cealaltă să deţină şi să păstreze pe parcursul derulării contractului toate aprobările necesare fiecăreia pentru exercitarea obligaţiilor cuprinse în acest contract, respectând în acelaşi timp toate prevederile legale.

(2) Părţile se obligă una faţă de cealaltă să asigure accesul, conform legii, cu restricţii de confidenţialitate conform prevederilor art. 20, la toate datele, documentele şi informaţiile necesare pentru buna derulare a prezentului Contract.

(3) Părţile garantează una celeilalte că prezentul Contract reprezintă o obligaţie fermă, legală si opozabilă în justiţie, în termenii acestui Contract.

(4) Pentru neexecutarea, în totalitate sau în parte, a obligaţiilor prevăzute în prezentul contract, Părţile răspund conform legii şi prevederilor prezentului contract.

**CAP. IX Confidenţialitatea**

**Art. 20** (1) Fiecare Parte se obligă să păstreze confidenţialitatea tuturor datelor, documentelor şi informaţiilor obţinute din derularea prezentului Contract şi să nu le dezvăluie unei terţe părţi, în totalitate sau parţial, fără consimţământul scris al celeilalte Părţi.

(2) Fac excepţie de la prevederile alin. (1) următoarele date, documente şi informaţii:

1. cele pentru a căror dezvăluire s-a primit acordul scris al celeilalte părţi contractante;
2. cele care pot fi dezvăluite, în conformitate cu prevederile legislaţiei în vigoare;
3. cele solicitate de organele abilitate ale statului, în baza unei obligatii legale de informare;
4. cele considerate a nu avea caracter confidenţial, conform legislaţiei în vigoare.

(3) Prevederile prezentului articol rămân în vigoare o perioadă de 5 (cinci) ani de la încetarea valabilităţii prezentului Contract.

**CAP. X Cesiunea Contractului**

**Art. 21** Niciuna dintre Părţi nu poate cesiona parţial sau total drepturile şi obligaţiile decurgând din acest Contract fără obţinerea în prealabil a acordului scris al celeilalte Părţi, care nu poate fi refuzat nemotivat..

(2) Notificarea intenţiei de cesionare se înaintează celeilalte Părţi cu minimum 5 (cinci) zile lucrătoare înaintea datei de cesionare planificate.

(3) Partea notificată are obligaţia de a răspunde motivat, în termen de maximum 2 (două) zile lucrătoare de la data înregistrării notificării.

**CAP. XI Întreruperea/ Sistarea Livrărilor de Gaze Naturale**

**Art. 22** (1) Întreruperea/sistarea livrării de gaze naturale din iniţiativa Vânzătorului, înainte de data finalizării Contractului, poate fi dispusă numai în condiţiile şi cu respectarea procedurii detaliate mai jos:

a) au trecut mai mult de 5 (cinci) zile lucratoare de la termenul limită de plată a facturilor emise conform art. 9;

b) Vânzătorul a transmis Cumpărătorului un preaviz cu aplicabilitate de la data expirarii termenului stipulat la lit. a), iar Cumpărătorul nu a achitat suma restantă;

c) după expirarea termenului stipulat la lit. a), Vânzătorul poate decide sistarea livrării gazelor naturale la Cumpărător şi executarea garanţiei bancare, în vederea recuperării tuturor obligaţiilor de plată ale Cumpărătorului, până în momentul sistării livrărilor.

(2) Reluarea livrării gazelor naturale se va realiza dupăachitarea tuturor obligaţiilor de plată către Vânzător (sume facturate şi dobânzi penalizatoare) şi după ce Cumpărătorul reîntregeşte/reconstituie/reînnoieşte garanţia de bună execuție. Reluarea livrărilor se face în termen de 24 de ore de la primirea de către Vânzător a solicitării Cumpărătorului de reluare a livrărilor, însoţită de documentele care atestă îndeplinirea tuturor obligaţiilor de plată prevăzute în acest articol.

**CAP. XI Răspunderea Contractuală**

**Art. 23** (1) În situaţia în care Vânzătorul nu îşi îndeplineşte din culpă, integral şi la termen, obligaţia de livrare a cantităţilor de gaze naturale care fac obiectul prezentului contract, acesta se obligă să plătească Cumpărătorului  dobânzi penalizatoare, raportate la contravaloarea gazelor naturale nelivrate în termen, al căror nivel va fi identic cu acela stipulat la art. 13, lit. b) din prezentul contract.

(2) În cazul în care Cumpărătorul nu îşi îndeplineşte din culpă obligaţia de plată a contravalorii Cantităţii contractate ori şi-o îndeplineşte în mod necorespunzător, acesta se obligă să plătească Vânzătorului dobânzi penalizatoare în conformitate cu prevederile art.13.

(3) Pentru obligaţiile contractuale, altele decât cele prevăzute la alin. (1) şi (2), Partea în culpă va plăti celeilalte părţi daune-interese, în conformitate cu prevederile legale în vigoare.

**CAP. XIII Rezilierea Contractului**

**Art. 24** Oricare dintre Părţi este îndreptăţită să procedeze la rezilierea contractului în situaţia neexecutării culpabile, în totalitate sau în parte, de către cealaltă Parte a obligaţiilor contractuale asumate.

**Art. 25** (1) Intenţia de reziliere a contractului trebuie notificată celeilalte Părţi în termen de 10 (zece) zile calendaristice de la data exigibilităţii obligaţiei neîndeplinite.

(2) Contractul poate fi reziliat şi din iniţiativa uneia din părţi în cazul în care cealaltă parte refuză să încheie un act adiţional la acest contract, în condiţiile modificării reglementărilor şi/sau circumstanţelor care au stat la baza încheierii acestuia, așa cum sunt definite la art.28, într-un termen de 30 de zile calendaristice de la data apariției acestor modificări. Încetarea contractului nu are loc decât în situaţia în care Vânzătorul şi Cumpărătorul nu ajung la o înţelegere în termenul de 30 de zile calendaristice ante-menţionat;

(3) Rezilierea de către oricare Parte, ca urmare a simplei neexecutări de către cealaltă Parte a obligaţiilor contractuale prevăzute la art.15, respectiv art. 17, se face fără intervenţia instanţei, fără punere în întârziere şi fără altă formalitate prealabilă, cu excepţia transmiterii unei notificări scrise de reziliere celeilalte Părţi aflate în culpă, cu cel puţin 3 (trei) zile calendaristice înainte de data menţionată în notificare pentru încetarea prin reziliere a Contractului.

**CAP. XIV Denunţarea Contractului**

**Art. 26** Oricare dintre părţi are dreptul să denunţe unilateral acest Contract cu un preaviz de 20 de zile calendaristice, cu obligaţia de plată a cantităţii de gaze naturale contractate şi nelivrate / nepreluate la data încetarii efective a contractului, sub rezerva îndeplinirii, de către partea care intenţionează să denunţe unilateral contractul, a obligaţiilor contractuale ale acesteia, născute în mod valabil anterior intervenirii denunţării unilaterale.

**CAP. XV Încetarea contractului**

**Art. 27** (1)Prezentul Contract încetează să-şi producă efectele în următoarele cazuri:

a) expirarea Perioadei de valabilitate stabilită conform prevederilor art. 8 alin. (1);

b) prin acordul comun al Părţilor, pe bază de act adiţional;

c) prin reziliere, în condiţiile Cap. XIII;

d) prin denunţare unilaterală, în condiţiile Cap. XIV;

e) în urma unui caz de forţă majoră, conform Contractului.

(2) Încetarea prezentului Contract nu aduce atingere asupra executării obligaţiilor contractuale născute valabil în interiorul duratei de valabilitate a prezentului contract, indiferent de momentul exigibilităţii acestora.

**CAP. XVI Modificarea Circumstanţelor legale**

**Art. 28** În sensul prezentului contract, "modificare de circumstanţe legale" semnifică cazul în care, pe parcursul derulării prezentului contract, intră în vigoare unul sau mai multe acte normative, care, în raport de obiectul de reglementare, justifică modificarea şi/sau completarea de drept a contractului, în vederea asigurării conformării acestuia la dispoziţiile normative intervenite.

**CAP. XVII Forţa Majoră**

**Art. 29** (1) Forţa majoră reprezintă orice eveniment extern, imprevizibil, absolut invincibil și inevitabil.

(2) Răspunderea părților este înlăturată atunci când prejudiciul este cauzat de forța majoră, în condițiile art. 1351 din Codul Civil.

(3) Partea care invocă un caz de forţă majoră are obligaţia notificării celeilalte părţi, în termen de maximum 48 de ore de la data apariţiei acestuia, notificare urmată de remiterea înscrisului justificativ, emis în conformitate cu legislaţia în vigoare, în termen de 20 de zile calendaristice de la aceeaşi dată.

# (4) În cazul în care forţa majoră nu încetează în termen de 30 de zile calendaristice, Părţile au dreptul să solicite încetarea de plin drept a contractului, fără ca vreuna din ele să aibă dreptul de a pretinde dezdăunări.

# CAP. XVIII Legislatia Aplicabilă; Soluţionarea Litigiilor

**Art. 30** (1) Prevederile prezentului Contract se supun legislaţiei române în vigoare şi se interpretează în conformitate cu aceasta.

(2) Părţile convin ca toate neînţelegerile privind valabilitatea, interpretarea, executarea şi încetarea prezentului Contract să fie soluţionate pe cale amiabilă. În caz contrar, litigiile vor fi soluţionate, după caz, de organele arbitrale sau de instanţele judecătoreşti competente din România.

**CAP. XIX Notificări**

**Art. 31** (1) Părţile sunt obligate ca pe parcursul derulării prezentului contract să îşi notifice reciproc orice modificare a circumstanţelor avute în vedere la data semnării acestuia.

(2) Părţile se obligă să renegocieze clauzele contractului afectate de către modificarea circumstanţelor, în acord cu prevederile actelor normative care stau la baza modificării de circumstanţe, în termen de 15 zile calendaristice de la notificarea intenţiei de renegociere de către partea interesată;

 (3) Orice notificare, document sau factura care va fi transmisă de către o Parte celeilalte Părţi în baza prezentului Contract se va face în scris şi va fi considerată transmisă numai dacă notificarea, va fi:

(i) predată personal Părţii respective, sau

(ii) va fi transmisă prin scrisoare recomandată cu confirmare de primire cerută de către Partea în cauză, sau

(iii) va fi transmisă prin fax cu confirmare de primire.

(4) Notificările, punerile în întârziere sau solicitările vor fi trimise:

Pentru Cumpărător, pe adresa: ...........................................................................................

În atenţia: .............................................................................................................................

Pentru Vânzător, pe adresa: …….........................................................................................

În atenţia: ……......................................................................................................................

Părţile își vor notifica oricând reciproc orice modificare intervenită în datele lor de identificare, notificarea producând efecte începând cu data primirii ei de către cealaltă Parte.

(5) Orice notificare va fi considerată primită de către destinatar:

(a) la momentul predării şi înregistrării la destinatar, dacă este înmânată personal Părţii respective;

(b) la data semnării de către destinatar a confirmării de primire, dacă este transmisă prin scrisoare recomandată cu confirmare de primire; în caz contrar, procedura de notificare este considerată îndeplinită la data returnării scrisorii către expeditor;

(c) în momentul confirmării de către aparatul fax al destinatarului, cu condiţia ca această confirmare să nu aibă loc după ora 17:00 a oricărei zile lucratoare, caz în care va fi considerat a fi fost primit la ora 09:00 a zilei lucrătoare următoare.

**CAP. XX Dispoziţii Finale**

**Art. 32** Prezentul contract poate fi modificat şi/sau completat pe bază de act adiţional, cu respectarea prevederilor acestuia.

**Art. 33** (1) Anexa nr. 1 “Definiţii termeni, abrevieri”, Anexa nr. 2 “Program de livrări”, Anexa nr.3 ”Declarație de accize” și Raportul de tranzacționare nr. ........ /...................fac parte integrantă din prezentul Contract.

(2) Dacă printr-un act normativ (Lege, Ordonanță de Urgenţă a Guvernului, Ordonanță a Guvernului, Hotărâre a Guvernului, reglementare ANRE), sunt aplicabile prevederi imperative contrare clauzelor din prezentul Contract, se vor aplica prevederile din actul normativ, de la data intrării în vigoare a acestuia, iar Părţile au obligaţia modificării/completării în consecinţă a Contractului prin încheierea unui act adiţional la Contract.

Prezentul Contract a fost încheiat la data de …...........…...... în două exemplare originale, câte unul pentru fiecare Parte**.**

 **VANZATOR CUMPARATOR Anexa nr. 1**

la Contractul nr. ……..,/ ………….....

DEFINIŢII TERMENI, ABREVIERI

Termenii utilizaţi în cadrul prezentului Contract au următorul înţeles:

**ANRE** - Autoritatea Naţională de Reglementare în Domeniul Energiei ;

**Cantitate contractată** - înseamnă gaze naturale tranzactionate, care vor fi livrate de către Vânzător Cumpărătorului, în conformitate cu prevederile Contractului, pe durata perioadei de livrare;

**Codul Rețelei** - act normativ carereglementează condiţiile şi regulile de utilizare a Sistemului Naţional de Transport a gazelor naturale (SNT) din România, aprobat prin ordin al Preşedintelui Autorităţii Naţionale de Reglementare în Domeniul Energie;

**DOPGN** - Direcţia de Operare Piaţă Gaze Naturale, organizată în cadrul S.N.T.G.N. Transgaz S.A.

**Gaze Naturale** –gazele libere din zăcămintele de gaz metan, gazele dizolvate în ţiţei, cele din câmpul de gaze asociat zăcămintelor de ţiţei, precum şi gazele rezultate din extracţia sau separarea hidrocarburilor lichide;

**OTS - Operatorul de Transport şi de Sistem**– persoana fizică sau juridică ce realizează activitatea de transport a gazelor naturale şi răspunde de exploatarea, întreţinerea şi, dacă este necesar, dezvoltarea sistemului de transport într-o anumită zonă şi, după caz, a interconectărilor sale cu alte sisteme, precum şi de asigurarea capacităţii pe termen lung a sistemului, în vederea satisfacerii cererii pentru transportul gazelor naturale;

**Preţul Contractual** - reprezintă preţul rezultat în urma tranzacţionării, ce va fi plătit de către Cumpărător Vânzătorului pentru gazele naturale livrate în baza Contractului;

**Punct de Livrare** - locul convenit de Părţi, în care Vânzătorul predă şi Cumpărătorul preia cantitatea contractată; este stabilit la intrarea în Sistemul Naţional de Transport operat de către S.N.T.G.N. Transgaz S.A.;

**Sistemul Naţional de Transport al Gazelor Naturale (SNT) –** sistemul de transport situat pe teritoriul României şi care se află în proprietatea publică a statului;

**Termen limită de plată –** termen limită, înscris pe factura emisă de Vânzător funcţie de durata perioadei de livrare a gazelor naturale, conform prevederilor Contractului;

**Zi lucratoare –** înseamnă orice zi, alta decât Sâmbăta, Duminica şi orice sărbatoare legală, în care băncile sunt închise efectuării oricăror operaţiuni în România.

Temenii definiţi mai sus se completează cu cei din Legea energiei electrice şi a gazelor naturale nr. 123/012, cu modificările și completările ulterioare, precum şi cu cei din Codul retelei pentru Sistemul Naţional de Transport al Gazelor Naturale, cu modificările și completările ulterioare. **Anexa nr. 2**

la Contractul nr. ….... / ...................

**PROGRAM DE LIVRĂRI**

Perioada **.............-................**

|  |  |  |  |  |
| --- | --- | --- | --- | --- |
| Nr crt. | Cod punct fizic | Cod punct virtual | Denumire punct de predare-preluare  | Medie zilnică(MWh/zi) |
| 1 |  |  |  |  |
| 2 |  |  |  |  |
| 3 |  |  |  |  |
| ...n |  |  |  |  |
| **TOTAL** |  |  |  |  |

 **VANZATOR CUMPARATOR**

**Anexa nr. 3**

la Contractul nr. ….... / ...................

**DECLARAȚIE DE ACCIZE**

Către,

SC ........................................

Fax: .....................................

Subscrisa SC ……………………….. cu sediul în localitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tel.\_\_\_\_\_\_\_\_\_\_\_\_\_\_\_, fax \_\_\_\_\_\_\_\_\_\_\_\_\_\_\_\_\_\_\_\_\_\_, reprezentată legal prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în conformitate cu prevederile Contractului de vânzare –cumpărare gaze naturale nr. …................…/………......…, formulăm următoarea:

**DECLARATIE PE PROPRIA RASPUNDERE**

Prin prezenta declarăm că gazele naturale cumpărate de la SC..................................................... SA în perioada……… - ……………......... , au fost consumate de către societatea noastră în următoarele scopuri:

|  |  |
| --- | --- |
| **GAZ NATURAL** | **CANTITATE (MMC/GJ)** |
| 1. Utilizat drept combustibil pentru motor |  |
| 2.Utilizat drept combustibil pentru încălzire  |  |
| 2.1. în scop comercial |  |
| 2.2. în scop necomercial |  |
| 3. Utilizat în alte scopuri (neaccizabile) |  |
| 4. Gaze naturale livrate pe piaţa liberă |  |
| 5. Gaze naturale livrate pe piaţa reglementată |  |
| **TOTAL CONSUM** |  |

Menţiuni:

Prezenta DECLARAŢIE constituie documentul pe baza căruia SC ...............................................SA urmează să calculeze accizele aferente pentru gazele vândute către societatea noastră în perioada pentru care s-a dat această declaraţie. Accizele se vor calcula pentru cantităţile de mai sus (transformate în unităţi de energie, conform valorilor PCS din punctele în care au fost livrate gazele), funcţie de utilizarea declarată şi valorile aferente ale accizelor prevăzute în Anexa nr. 1 la Legea nr. 343/17.07.2006 pentru modificarea şi completarea Legii nr. 571/2003 privind Codul Fiscal.

Valoarea accizelor va fi adăugată pe facturile fiscale emise de SC……......…………..........…….SA pentru societatea noastră.

**DIRECTOR GENERAL**

------------------------------------